Public procurement notice: Contract Notice
Published: 2018-04-27
Buyer: HUS-Logistiikka liikelaitos
Country: FI
Contract type: Supplies
Procedure: Open procedure
CPV classification: 33000000
Submission deadline: 2018-05-31
Award criteria: Lowest price

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Hankinnan kohteena ovat avannehoitotarvikkeet. Tässä tarjouspyynnössä pyydettyjä tuotteita tulevat käyttämään: Helsingin ja Uudenmaan sairaanhoitopiirin kuntayhtymän yksiköt, HUS-jäsenkunnat ja kaupungit poislukien Espoon kaupunki. Tuotteita tulevat käyttämään myös Eksote (Etelä-Karjalan sosiaali- ja terveydenhuollon kuntayhtymä) ja Carea (Kymenlaakson sairaanhoito- ja sosiaalipalvelujen kuntayhtymä). Helsingin kaupunki alkaa hankkimaan avannetarvikkeita tämän kilpailutuksen perusteella tehtävän sopimuksen mukaan 15.11.2019 alkaen.
HUS-Logistiikka vastaa tarjouskilpailun käytännön järjestelyistä, tarjousten vastaanottamisesta ja sopimushallinnasta. HUS-Logistiikka tekee hankinnasta hankintapäätöksen ja hankintasopimuksen tässä tarjouspyynnössä lueteltujen tahojen puolesta.
Hankinnan kohteena ovat avannetarvikkeet tässä tarjouspyynnössä ilmoitettujen tahojen käyttöön. Tarjouspyyntö koskee sekä osastokäyttöön että hoitotarvikejakeluihin tilattavia avannetarvikkeita.
Helsingin kaupungin sosiaali- ja terveystoimialan hoitotarvikejakelussa on noin 550 avannepotilasta. Arvio HUS-jäsenkuntien hoitotarvikejakelun avannepotilaiden määrästä poislukien Espoon ja Helsingin määrät on 370. Eksoten ja Carean hoitotarvikejakelun avannepotilaiden asiakasmäärä on arvioitu olevan yhteensä 260.
Tarjoaja ottaa huomioon, että tässä tarjouspyynnössä on mukana kotijakelu. Sopimus kotijakelusta tehdään erikseen kunnan hoitotarvikejakelussa. Sopimus alkaa aikaisintaan 1.8.2018.
Tässä tarjouspyynnössä käytetään myöhemmin HUSista, kaupungeista ja kunnista yhteisnimitystä tilaaja. Tilaajan ja toimittajan välillä solmittavassa sopimuksessa määritellään ehdot, joilla toimittaja sitoutuu toimittamaan tuotteet tilaajalle.
Hankinnan kulutustiedot ja esitetty arvio ilmoitetaan tarjoajille ainoastaan tarjouksen tekemisen tueksi.
Tarjouspyynnössä esitetyt hankintamäärät ovat arvioita yhden (1) vuoden kulutuksesta, eikä sopimus muodosta tilaajalle ostovelvoitetta. Tilaaja tai hankintaan osallistuvat tahot eivät sitoudu ostamaan jatkossa vastaavaa määrää tuotteita. Määrä tai yksittäisen tuotteen osuus tilauksista voi olla suurempi tai pienempi.
Hankintamenettelynä on avoin menettely ja valintaperusteena hinta. Sopimustoimittajiksi valitaan vähintään neljä (4) sopimustoimittajaa, mikäli hyväksyttyjä tarjouksia on riittävästi. Tuotevalinnat tehdään rivikohtaisesti tarjottujen tuotteiden halvimman yksikköhinnan perusteella. Kuhunkin tuoteluokkaan valitaan tarjouspyynnön ehdot täyttävät tuotteet siten, että tilaajan yksiköiden tarve täyttyy. Tuotteiden valinnassa huomioidaan erikoissairaanhoidon, hoitotarvikejakelun ja kotijakelun tarpeet. Potilaalle valitaan parhaiten soveltuvista avannetarvikkeista hinnaltaan edullisin tuote. Tilaaja ostaa pääsääntöisesti yhden (1) asiakkaan avannehoitotarvikkeet samalta toimittajalta hoitoketjun yhtenäisyyden ja tuotteiden yhteensopivuuden ja yhtenäisten käyttöohjeiden varmistamiseksi (avannepussit, levyt, renkaat sekä muut avannehoitotarvikkeet).
Tämän tarjouspyynnön perusteella muodostuvien sopimusten mukaisten tuotteiden valinnasta päättää hoitoyksikkö. Vertailussa käytettävä yksikköhinta on hinta/kappale sekä erikseen ilmoitetuissa kohdissa hinta/1 millilitra tai hinta hinta/1 gramma. Pienin myyntiyksikkö on ilmoitettava sekä sen hinta. Tarjoajat laskevat ja vastaavat siitä, että yksikköhinnat on ilmoitettu tarjouksessa oikein.
Tarjouksien vertailussa käytettävät yksikköhinnat ilmoitetaan neljän (4)  desimaalin tarkkuudella vertailun helpottamiseksi. Laskutuksissa ja sähköisissä järjestelmissä hinnat ilmoitetaan kuitenkin kahden (2) desimaalin (sentin) tarkkuudella.
Tarjousten ja tarjousvertailujen valmistuttua tilaaja määrittelee tuotteet, joita halutaan koekäyttää ennen tuotteen lopullista hyväksymistä sopimustuotteeksi. Koekäytettäviksi pyydetyt tuotteet tulee toimittaa seitsemän (7) arkipäivän aikana pyynnöstä.
Sopimuskumppanit päivittävät sopimustuotteiden hinnat, tuotekoodit, pakkauskoot ja kuvat (mahdollisuuksien mukaan) kulloinkin käytössä oleviin sähköisiin tilausjärjestelmiin. Sopimuskumppanit huolehtivat myös ilman erillistä pyyntöä siitä, että sopimuksesta poistuneet tai poistetut tuotteet poistetaan sähköisestä ostojärjestelmästä siten, kuin ko. järjestelmä vaatii.
Sopimuksia voidaan jatkaa sopimuskauden jälkeen kahdella (2) yhden (1) vuoden optiokaudella. Tilaaja ilmoittaa optiokauden käyttöönotosta kolme (3) kuukautta ennen sopimuskauden päättymistä.